ఇకపై రైలు ప్రయాణికులకు ఫైవ్‌స్టార్ హోటల్ సౌకర్యాలు
న్యూఢిల్లీ (ఏజెన్సీ)| PNR|
దేశంలో పౌర విమానరంగం నుంచి ఎదురవుతున్న పోటీని తట్టుకునేందుకు భారతీయ రైల్వే సరికొత్త ప్యాకేజీలను ప్రవేశపెడుతూ.. ముందుకు సాగుతోంది. ఇప్పటి వరకు విమానయాన ప్రయాణికులకు మాత్రమే అందుబాటులో ఉండే.. సినిమాలు, ఐదు నక్షత్ర హోటల్ సౌకర్యాలను తమ ప్రయాణికులకు కల్పించాలని రైల్వే శాఖ నిర్ణయించింది. ఈ సౌకర్యాలను తొలుత రాజధాని, శతాబ్ది ఎక్స్‌ప్రెస్ వంటి ఎంపిక చేసిన రైళ్లలో అందించనుంది.
ఎసీ ఫస్ట్ క్లాస్, ఎసీ సెకెండ్ క్లాస్ రైలు ప్రయాణికులను ఆకర్షించేందుకు విమానయాన సంస్థలు తక్కువ ధరల్లో వివిధ రకాల ప్యాకేజీలను అందిస్తున్నాయి. ఈ పోటీని అధికమించేందుకు తాజాగా ఫైవ్‌స్టార్ సౌకర్యాలను కల్పించాలని భారతీయ రైల్వే శాఖ ఓ ప్రణాళికను రూపొందించింది. ఢిల్లీ-ముంబై తదితర ఎంపిక చేసిన రూట్లలో విలాసంవంతమైన సౌకర్యాలు కల్పించనున్నట్టు రైల్వే బోర్డు ఛైర్మన్ రమేష్ చంద్రా తెలిపారు.
సంబంధిత వార్తలు